బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
‘కార్తీక‌దీపం’ జూన్ 28, ఎపిసోడ్: మౌనిత‌ని చంపేసిన సౌంద‌ర్య
దీపను బ్లాక్ మెయిల్ చేస్తున్న మౌనితేనని తెలుసుకున్న సౌందర్య నేరుగా ఆమె ఇంటికి వెళ్తుంది. తుపాకీతో ఆమె కాల్చేస్తుంది. కింద పడిపోయిన మౌనిత.. కింద ఉన్న గన్ తీసుకుని సౌందర్యను కాల్చేస్తుంది.
Samayam Telugu | Updated:
Jun 28, 2019, 06:01PM IST
‘కార్తీక‌దీపం’ జూన్ 28, ఎపిసోడ్: మౌనిత‌ని చంపేసిన సౌంద‌ర్య
విధి ఆడే నాట‌కంలో బ‌తుకు జ‌ట్కాబండిని లాగే ప్రతి జీవితంలోనూ కొన్ని సార్లు సంతోషం, మ‌రికొన్నిసార్లు ఊహించ‌ని దుఃఖం.. ఇలా ప్రతి అనుభావాన్ని చ‌విచూడ‌టం ప‌రిపాటి. కానీ మౌనిత ఆడే నాట‌కంలో దీప ఎప్పుడూ భ‌రించ‌లేని క‌ష్టాల‌నే ఎదురుకొంది. ఊహించ‌ని అవ‌మానాల‌నే భ‌రిస్తోంది. తెలుగు ప్రేక్షకుల‌ని ఎంత‌గానో ఆక‌ట్టుకుంటున్న కార్తీక‌దీపం సీరియ‌ల్ నేటి (జూన్ 28) సాయంత్రం టీవీలో ప్రసారం కానున్న ఎపిసోడ్‌కి సంబంధించిన వివ‌రాలు ముందుగానే 'స‌మ‌యం'లో మీకోసం!
533 ఎపిసోడ్‌లోని హైలెట్స్ చూద్దాం!
దీప నిజం తెలుసుకుంది. హిమే త‌న బిడ్డ అన్న నిజం తెలుసుకుంది. ప్రేమ‌గా సౌంద‌ర్యని ప‌ట్టుకుని ఏడుస్తున్న దీప‌.. ఒక్కసారిగా కోపంగా చూస్తూ.. ''ఎందుకు చేశారు ఈ ప‌ని?'' అని సౌంద‌ర్యని సూటిగా ప్రశ్నిస్తుంది. ఆ ప్రశ్నకి సౌంద‌ర్య చాలా షాక్ అవుతుంది. స‌మాధానం చెప్పలేనట్లుగా గిల్టీ ఫీలింగ్‌తో ఏడుస్తూనే.. ''నీకు అన్యాయం చెయ్యాల‌ని మాత్రం కాదు.. ఆ కార‌ణంగానైనా మీరు క‌లుస్తార‌ని న‌మ్మి అలా చేశానే'' అంటూ బ‌ద‌లిస్తుంది సౌంద‌ర్య. ''నాకు మీ మీద చాలా కోపంగా ఉంద‌త్తయ్యా! కానీ హిమే నా కూతురు అనే ఆనందంలో ఆ కోపాన్ని పంట్టించుకోలేక‌పోతున్నాను'' అంటుంది దీప.
వెంట‌నే సౌంద‌ర్య కోపంగా.. ''మ‌న అత్తాకోడ‌ళ్లం త‌ర్వాత కొట్టుకుందాం.. నీ రెండో బిడ్డ గురించి అబ‌ద్దం చెప్పి విడాకులు ఇవ్వాల‌ని ష‌ర‌తులు పెట్టింది ఎవ‌రో అది చెప్పు'' అంటుంది నిల‌దీస్తూ. దీప మౌనంగా ఉంటుంది. దాంతో వెంట‌నే సౌంద‌ర్య ఆవేశంగా.. ''ఆ మౌనితేనా?'' అని అడుగుతుంది దీప‌ని. దీప షాక్ అవుతుంది. ''అది నాకు వ‌దిలెయ్యండి అత్తయ్యా!'' అంటుంది దీప‌. అయినా సౌంద‌ర్య వ‌దిలిపెట్టదు. కోపంతో ఊగిపోతూ.. ''వాడా? నా సుపుత్రుడేనా? వాడే అయ్యుంటాడు.. నీ నుంచి విడిపోవ‌డానికి విడాకుల కోసం నీ బిడ్డ అనాథ‌గా ప‌డి ఉంద‌ని అబ‌ద్దం చెప్పి ఉంటాడు'' అంటూ ఉంటుంది.
''కాదత్తయ్యా! ఆ మౌనితే ఇలా చేసింది అత్తయ్యా!'' అని నిజం చెప్పేస్తుంది దీప‌. దాంతో ఆవేశంగా దీప ఆపినా ఆగకుండా.. కారు మీద వెళ్తూ.. మ‌ధ్యలో పోలీసుల‌కు ఫోన్ చేసి.. 'నేను మౌనిత అనే డాక్టర్‌ని చంప‌బోతున్నాను, అరెస్ట్ చెయ్యడానికి రండి' అని చెప్పి.. మౌనిత ద‌గ్గర‌కు వెళ్లి.. ''నా కొడుకు కోడ‌ల్ని వేరు చేస్తావా'' అంటూ కాల్చి చంపేస్తుంది సౌంద‌ర్య. దీప అక్కడికి వ‌చ్చేస‌రికి మౌనిత గిల‌గిలా కొట్టుకుంటూ ఉంటుంది. పోలీసులు వ‌చ్చి సౌంద‌ర్యని అరెస్ట్ చేస్తారు. అయితే కొనఊపిరితో ఉన్న మౌనిత ప‌క్కనే ప‌డి ఉన్న గ‌న్ తీసుకుని సౌంద‌ర్యని కాల్చేస్తుంది.. అది చూసి దీప ''అత్తయ్యా!'' అని అరుస్తుంది. అలా అరుస్తూనే క‌ల‌లోంచి బ‌య‌టికి వ‌స్తోంది.
సాధార‌ణంగా క‌ల‌లు నిద్రపోతే వ‌స్తాయి. కానీ సీరియ‌ల్స్‌లో మెలుకువ‌తో పూర్తి స్పృహ‌లో ఉన్నప్పుడే వ‌స్తుంటాయి. నిజానికి బ‌ల‌మైన క‌థ లేన‌ప్పుడు క‌ల‌ల‌తో సాగ‌దీయ‌డమ‌నేది ఓ ప‌ద్ధతి. కానీ ఈ క‌థ‌ ఒక మంచి బేస్ మీద న‌డుస్తుంది. ఆల్‌రెడీ హిమే త‌న కూతురు అనే మంచి పాయింట్‌తో ఓ ట్విస్ట్ రివీల్ అయ్యింది. ఈ టైమ్‌లో ఈ క‌ల సీన్ ఎందుకు పెట్టారో అర్థం కాలేదు. మొత్తానికి క‌థ‌లోకి వ‌స్తే.. అస‌లు విల‌న్ మౌనిత అని తెలిస్తే.. త‌న అత్తగారికే ప్రమాద‌మ‌ని ఆలోచించుకున్న దీప.. సౌంద‌ర్యకి నిజం చెప్పదు. ''న‌న్ను ఎవ్వరూ మోసం చెయ్యట్లేదు.. మీరే న‌న్ను పిచ్చిదాన్ని చేసారు. అందుకే మీ చేత నిజం చెప్పించాల‌నుకున్నాను. నిజం చెప్పించాను'' అంటూ సౌంద‌ర్య ముందు విష‌యం బ‌య‌ట‌ప‌డ‌కుండా క‌వ‌ర్ చేస్తుంది దీప‌.
''స‌రేలేవే.. నిన్ను ఎవ‌రూ ఇబ్బంది పెట్టడంలేద‌న్నావ్ అది చాలు. నువ్వు న‌న్ను ఎన్నైనా అను నేను త‌ట్టుకుంటాను'' అంటుంది సౌంద‌ర్య ఏడుస్తూ. వెంట‌నే కోపంగా.. ''నేను నా బిడ్డని తెచ్చేసుకుంటాను. నా హిమ‌ని నేను తెచ్చేసుకుంటాను'' అంటూ సౌంద‌ర్య ఆపినా ఆగ‌కుండా ఆటోలో బ‌య‌లుదేరుతుంది దీప‌. లాయ‌ర్ ద‌గ్గర మౌనిత దీప కోసం వెయిట్ చేస్తూ ఉంటుంది. దీప ఆటోలో వెళ్తూ హిమ‌తో క‌లిసి సంతోష‌క్షణాల‌ను త‌లుచుకుంటూ మురిసిపోతుంది. ''నేను వ‌స్తున్నాను హిమా.. వంట‌ల‌క్కగా కాదు.. నీ తల్లిగా వ‌స్తున్నాను.. తెచ్చేసుకుంటాను నా ద‌గ్గరకి తెచ్చేసుకుంటాను'' అనుకుంటుంది మ‌న‌సులో. ఆటో వెనుకే కాస్త దూరంలో సౌంద‌ర్య కారులో వేగంగా వ‌స్తూ ఉంటుంది దీపని ఆపేందుకు..
క‌మింగ్ అప్‌లో..
హిమ-కార్తీక్‌లు బ‌య‌టికి వెళ్లేందుకు సిద్ధమ‌వుతారు. ఇంత‌లో దీప ప‌రుగున గుమ్మం ద‌గ్గరకి వ‌చ్చేస్తుంది. హిమ‌ని చూసి ఏం ఆలోచించ‌కుండా.. ఆ ఇంట్లో కూడా అడుగుపెట్టేస్తుంది. ప‌రుగున వెళ్లి హిమ‌ని ప‌ట్టుకుని.. ''హిమా.. నువ్వు... నువ్వు..' అంటూనే ఆనందంతో ముద్దుల వ‌ర్షం కురిపిస్తుంది. హిమ ఆశ్చర్యంగా ''ఏమైంది వంట‌ల‌క్కా'' అంటూ ఉంటుంది. ఇంత‌లో సౌంద‌ర్య ప‌రుగున వ‌స్తుంది. కార్తీక్ సౌంద‌ర్య వెన‌క్కి వ‌చ్చి ''ఏం జ‌రుగుతుంది మమ్మీ ఈ ఇంట్లో?'' అని అడుగుతాడు. అయితే ఈ సీన్ కూడా క‌ల కావ‌చ్చు. సౌంద‌ర్య కారులో వ‌స్తూ ఇలా క‌లగ‌ని.. త‌న కొడుకు చ‌చ్చిపోతాడ‌ని భావించి దీపని ఏలాగో ఆపినా ఆపుండొచ్చు. లేక దీప బ‌య‌ట‌ప‌డ‌కుండా సౌంద‌ర్య క‌వ‌ర్ చేసి ఏదో ఒక అబ‌ద్ధం చెప్పనైనా చెప్పొచ్చు. ఒక వేళ క‌ల కాకుండా ఇదే నిజ‌మైతే.. సీరియల్‌ని ఫాలో అయ్యేవాళ్లకి రేప‌టి ఎపిసోడ్ మంచి ప‌సందే అవుతుంది. మ‌రిన్ని వివ‌రాల‌కు రేప‌టి ఎపిసోడ్ కోసం ఎదురు చూడాల్సిందే. కార్తీక‌దీపం కొన‌సాగుతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.